《自瀛德趋东昌道中杂言八首 其五》
明代·蔡文范

普天同荷帝，四海久销兵。夷虏终荒服，东南旧翰屏。

甄陶真宰事，桑土腐儒情。近喜蠲祖诏，恩波及耨耕。

作者简介：明江西新昌人，字伯华。隆庆二年进士，除刑部主事。张居正起复，同舍郎艾穆、沈思孝以抗疏廷杖，文范慷慨护视，谪闽司运官。居正没，起武库郎，出为湖广学使，升广东参议。有《缙云斋稿》、《甘露堂集》。